**Tanssin Ilo ry  
  
Toimintakertomus vuodelta 2019  
  
Yleistä**Tanssin Ilo ry on perustettu vuonna 2007. Yhdistyksen toiminnan keskeisenä tavoitteena on edistää jäsenistönsä paritanssiharrastusta ja tehdä tunnetuksi suomalaista lavatanssikulttuuria.  
Yhdistyksen jäsenmäärä 31.12.2019 oli 199 jäsentä, joista suurin osa on kotoisin Kirkkonummen  
seudulta. Yhdistys on jäsenenä Suomen Seuratanssiliitto SUSEL ry:ssä.  
  
**Yhdistystoiminta**  
Yhdistyksen sääntömääräisiä kokouksia pidettiin kaksi: kevätkokous 27.3.2019 ja syyskokous 10.12.2019. Yhdistyksen käytännön asioiden hoidosta vastasi hallitus ja hallituksen asettamat työryhmät sekä vastuuhenkilöt. Vuoden 2019 hallituksen järjestäytymiskokous oli 12.12.2018.  
Hallituksen kokouksia oli 9.  
  
Vuonna 2019 yhdistyksen hallitukseen kuuluivat:  
Terho Konttinen, puheenjohtaja  
Sixten Rabb, varapuheenjohtaja ja jäsenasioiden hoitaja  
Päivi Konttinen, sihteeri  
Liisa Kesti-Rabb, rahastonhoitaja  
Lilli Turunen, jäsen ja tiedottaja  
Soili Hänninen, jäsen  
Eila Mäkinen, varajäsen  
Kirsi Varinen, varajäsen  
  
Yhdistyksen toiminnantarkastajana toimi Karola Sundberg ja varatoiminnantarkastajana   
Tuomo Tiitinen.  
  
**Tanssikurssitoiminta**Yhdistys järjesti jäsenilleen kevätharjoituskaudella viikoittaista seuratanssinopetusta eri taitotasoilla Heikkilän koululla.  
  
Kevätkausi 7.1.-15.4.2019: Maanantaisin alkeet ja sunnuntaisin alkeisjatko- / jatko- tai teemakursseja 2-4 kertaa kuukaudessa.   
  
Keväällä maanantain alkeiden opettajina vuorottelivat Iiris Pääsky-Monola ja Ali Monola, Terho ja Päivi Konttinen, Sixten Rabb ja Liisa Kesti-Rabb. Sunnuntaina pidettiin muutamia alkeiden kertauksia,  
opettajina Terho ja Päivi Konttinen. 17.3. lajeina olivat tango ja bugg, 7.4. cha cha ja rumba-bolero.   
  
Sunnuntaisin alkeisjatko- / jatko- / teemakursseilla oli yleensä vierailevia opettajia.  
  
Kevään sunnuntain alkeisjatko - /jatko kurssien tanssilajit ja opettajat:  
13.1. Bugg, Kimmo Lasanen  
20.1. Fusku, Marianne Krause  
3.2. Tango, Susa Matson  
10.2. Foksi ja variaatiot, Ulpu Jarva  
3.3. Wanha Tango (teema), Terho ja Päivi Konttinen  
10.3. Jive (teema), Sami Helenius  
24.3. Cha cha, Iiris Pääsky-Monola  
31.3. Rumba-bolero, Ulpu Jarva  
14.4. Lattaripaja Salsa / Samba, Susa Matson  
  
  
Syyskausi 2.9.-27.11.2019: Maanantaisin alkeet, keskiviikkoisin alkeisjatko 1, sunnuntaisin alkeisjatko 2 ja jatkokurssi. Maanantai ja sunnuntai kurssit ovat olleet Heikkilän koululla, keskiviikon kurssi Winellskan koululla.  
  
Syksyllä maanantain alkeiden opettajina vuorottelivat Terho ja Päivi Konttinen sekä Sixten Rabb ja  
Liisa Kesti-Rabb. Lisäksi kahtena maanantaina opettajana oli Mari Kaukonen.  
Keskiviikon alkeisjatkokurssien opettajina vuorottelivat Kimmo Luukkonen ja Ulpu Jarva. Heidän lisäksi Sixten Rabb ja Liisa Kesti Rabb opettivat tangoboleroa ja Terho ja Päivi Konttinen wanhaa tangoa ja tangovalssia wanhan tangon askelilla ja kuvioilla.  
Sunnuntain yhdistetyillä alkeisjatko- 2 ja jatkokursseilla oli yleensä vierailevia opettajia.  
  
Syksyn alkeisjatko- 2 / jatkokurssien tanssilajit ja opettajat:  
8.9. Salsa, Kimmo Lasanen  
15.9. Hidas bugg, Kimmo Lasanen  
22.9. Tango, Susa Matson  
29.9. Tangobolero, Kirsi Tarvainen  
6.10. Wanha Tango, Terho ja Päivi Konttinen  
27.10. Hidas valssi, Susa Matson  
3.11. Bugg, Ulpu Jarva  
10.11. Hidas lavafoksi, Ulpu Jarva  
  
20.10.2019 sunnuntaina järjestimme jäsenille ”lattari” leiripäivän Lohjan Tanhuhovilla yhdessä lavatanssiseura Chasee ry:n kanssa. Opettajana oli Bettina Karppinen. Kurssin teemana oli   
”sulavuutta rumba-boleroon ja sähäkkyyttä cha chahan”.   
  
**Muita tapahtumia**29.3. Tempo järjesti lattariopetusta (cha cha ja salsa) ja tanssit Night Club Shakessa. Tanssin Ilon  
 jäseniä osallistui tapahtumaan. 19.5. Järjestettiin jäsenille tanssiretki Paville kimppakyydein.  
24.8. Hallituksen jäsenet olivat perinteiseen tapaan Kirkkonummipäivän toritapahtumassa  
 esittelemässä yhdistyksen toimintaa.  
1.12. Järjestettiin Heikkilän koulun salissa pikkujoulu tanssit. Musiikista vastasi Dj Toivo.   
  
**Tärkeimmät yhteistyökumppanit**   
Yhdistyksen tärkeimmät yhteistyökumppanit ovat olleet Kirkkonummen kunta ja Suomen Seuratanssiliitto SUSEL ry jäsenyhdistyksineen  
  
**Tiedotustoiminta**  
Yhdistyksen toiminnasta tiedotettiin Internet-sivuilla, useissa ryhmissä sekä omilla sivuilla Facebookissa, Kirkkonummen Sanomissa, sekä julkisilla ilmoitustauluilla. Viikonloppukurssien  
markkinointia pyrittiin tehostamaan muutamalla maksullisella jakelulla Facebookissa.  
Jäsenistölle toiminnasta tiedotettiin sähköpostitse.